text: इस बारे में बताते हुए, हार्ट केअर फाउंडेशन ऑफ इंडिया (एचसीएफआई) के अध्यक्ष एवं इंडियन मेडिकल एसोसिएशन .आईएमएद्ध के पूर्व राष्ट्रीय अध्यक्ष, पùश्री डॉ. के के अग्रवाल ने कहा, ‘सबसे पहले तो, मैं बोर्ड की परीक्षाएं देने जा रहे सभी छात्रों को शुभकामनाएं देना चाहता हूं। यद्यपि परीक्षाएं आपके भविष्य के करियर विकल्पों को निर्धारित करने में महत्वपूर्ण भूमिका निभाती हैं, लेकिन वे ऐसा करने के लिए एकमात्र तरीका नहीं हैं। जीवन में सफलता परीक्षा में आपके प्रदर्शन पर निर्भर नहीं करती है, बल्कि आप चुनौतियों का सामना कैसे करते हैं और उनमें से बाहर कैसे निकलते है, इसकी समझ होना जरूरी है। ऐसे में नर्वस महसूस करना स्वाभाविक है, लेकिन आपको इसके बारे में किसी सक्षम व्यक्ति के साथ बात करनी चाहिए, जिसके साथ आप सहज महसूस करते हों। अपने माता-पिता, मित्र या शिक्षकों से बात करें और उनकी सलाह लें। अगर आप लंबे समय तक पढ़ाई करने के कारण परेशान हो रहे हैं तो बीच में थोड़ी देर के लिए ब्रेक लेना एक अच्छा विचार हो सकता है। इससे आपको तरोताजा महसूस करने और विषय को बेहतर ढंग से समझने में मदद मिलेगी।’